Die ereveldwagters van Marlothpark is 'n groep vrywilligers uit die geledere van die grondeienaars wat hulle tyd, vaardigheid en hulpmiddels aanwend om volgens 'n gedragskode hulle te beywer vir natuurbewaring in Marlothpark en Lionspruit. Ons beplan en voer alle projekte en aktiwiteite uit wat vereis word.
Ons nooi alle grondeienaars wat graag 'n bydrae tot Marlothpark wil lewer om by ons span aan te sluit. Daar word 'n verskeidenheid van vaardighede benodig, soos dié wat verband hou met bestuur, tegnologie, administrasie, finansies, rekenaars en fondsinsameling. Kennis van fauna en flora en die omgewing sal natuurlik baie goed te pas kom.